ในปี 2559 มีประเทศไหนที่น่าสนใจในการลงทุนบ้าง
เวลาที่จะเลือกลงทุนกับตลาดหุ้นในต่างประเทศนั้น จะใช้หลักคิดง่าย ๆ 4 ข้อในการตัดสินใจลงทุนในแต่ประเทศ ดังนี้

1. มีพื้นฐานเศรษฐกิจที่ดี

2. มูลค่าของตลาดหุ้นมีราคาถูก เมื่อเทียบกับแนวโน้มการเติบโตในอนาคต

3. มีมาตรการกระตุ้นเศรษฐกิจ

4. มีกระแสเงินไหลเข้า

ในปี 2559 ประเทศที่น่าสนใจในการลงทุน มีคุณสมบัติครบ 4 ข้อ หรือ มีใกล้เคียงกัน ได้แก่


1. ยุโรป เพราะถ้าพิจารณาจากหลัก 4 ข้อ ตลาดหุ้นยุโรปนั้นถือว่าสอบผ่านแบบฉลุย เศรษฐกิจเริ่มฟื้นตัวดี บริษัททำกำไรได้มากขึ้น เงินลงทุนก็มีการไหลเข้ามากขึ้น เพราะว่ามี QE ช่วยส่งเสริม ดอกเบี้ยก็ต่ำเตี้ยติดดิน และหุ้นราคาก็ยังไม่แพงมากเมื่อเทียบกับการเติบโตของบริษัทจดทะเบียนในตลาดหุ้น ทำให้ใครที่ลงทุนไปก่อนหน้าได้ผลตอบแทนที่ดี ซึ่งน่าจะดีต่อเนื่องต่อไปในระยะ 2-3 ปีหลังจากนี้

2. ตลาดหุ้นญี่ปุ่น เนื่องจากการรัฐบาลของนายอาเบะนั้นได้ทำการกระตุ้นเศรษฐกิจ ผ่านนโยบายต่าง ๆ ทำให้เศรษฐกิจเริ่มปรับตัวดีขึ้นอย่างเห็นได้ชัดเจน บริษัทส่งออกได้กำไรมากขึ้น จากค่าเงินเยนอ่อนลงด้วยนโยบายการทำ QQE แถมยังมีการลงทุนในโครงสร้างพื้นฐานที่ีมากขึ้นอีกด้วย นอกจากนี้ รัฐบาลนี้ได้สร้างความโปร่งใสให้กับตลาดหุ้นญี่ปุ่นมากขึ้นอีกด้วย ทำให้ตลาดหุ้นญี่ปุ่นเองก็ปรับตัวดีขึ้น และในปี 2560 ก็น่าจะยังทำผลตอบแทนได้ดีต่อเนื่อง แต่ผลตอบแทนอาจจะไม่สูงมากนัก เพราะว่าราคาเริ่มที่จะสูงขึ้นมาพอสมควร


3. ตลาดหุ้นจีน ที่แนวโน้มดูเหมือนจะแย่ลง เพราะว่าการเติบโตของ GDP ที่ดูแล้วต่ำลง แต่จริง ๆ แล้วจีนพยายามปรับแผนไปเน้นการบริโภคภายในประเทศมากกว่าการผลิตเพื่อส่งออก ดังนั้นถึงแม้ตัวเลขการผลิตจะลดลง แต่ตัวเลขการบริการกลับเพิ่มขึ้นแบบสวนทาง ทำให้ยังเห็นศักยภาพในระยะยาวของจีนและถึงแม้จีนจะโตน้อย แต่ถ้ารักษาการเติบโตได้แบบนี้ไปเรื่อย ๆ อีกประมาณ 10 ปี จีนจะมีขนาดเศรษฐกิจที่ใหญ่กว่าสหรัฐ ฯ อยู่ดี แถมมีนโยบายกระตุ้นเศรษฐกิจอยู่เรื่อย ๆ ส่วนราคาหุ้นก็ยังไม่แพง ถือว่าถูกมากเมื่อเทียบกับประเทศอื่น ๆ
ความรู้ทางการเงิน